行路難二十篇（幷序） 第九章明無斷煩惱
作者：傅翕
朝代：唐

paragraphs: 君不見文殊妙德非爲遠，三障三毒即二空。
五分法身纏五陰，六人無知爲六通。
四倒四果何曾異，八邪八正體還同。
七覺菩提性無別，七識流浪會真宗。
一切煩惱皆空寂，諸佛法藏在心胸。
恒將法忍相隨逐，只自差舛不相逢。
諸佛如來住何所，併在貪淫愛欲中。
今勸斷貪淫愛欲，但是方便化童蒙。
貪欲本相真清淨，假說空名名亦空。
行路難，路難心中非是心。
寄語真修無念士，慎勿分別毀貪淫。